Avainsanat

Tiivistelmä



Avainsanat

1. Jäsenvaltioiden lainsäädännön lähentäminen Julkisia palveluhankintoja, tavaranhankintoja ja rakennusurakoita koskevien sopimusten tekomenettelyt Direktiivit 92/50/ETY, 93/36/ETY ja 93/37/ETY Hankintaviranomaiset Julkisoikeudelliset laitokset Valtion rahoituksen käsite Tutkimusapurahat ja -avustukset, opiskeluapurahat Käsitteen alaan kuuluminen Palvelujen tarjoamisen vastineena suoritetut maksut Käsitteen alaan kuulumattomuus Toiminta, jonka rahoituksesta suurin osa on peräisin valtiolta Määritelmä Julkisen rahoituksen osuus Arviointi

(Neuvoston direktiivin 92/50/ETY 1 artiklan b alakohdan toisen alakohdan kolmas luetelmakohta, neuvoston direktiivin 93/36/ETY 1 artiklan b alakohdan toisen alakohdan kolmas luetelmakohta ja neuvoston direktiivin 93/37/ETY 1 artiklan b alakohdan toisen alakohdan kolmas luetelmakohta)

2. Jäsenvaltioiden lainsäädännön lähentäminen Julkisia hankintoja koskevien sopimusten tekomenettelyt Palvelut, tavaranhankinnat ja rakennusurakat Hankintaviranomaiset Julkisoikeudelliset laitokset Valtion rahoituksen käsite Julkisen rahoituksen osuus Viiteajanjakson määrittäminen

(Neuvoston direktiivin 92/50/ETY 1 artiklan b alakohdan toisen alakohdan kolmas luetelmakohta, neuvoston direktiivin 93/36/ETY 1 artiklan b alakohdan toisen alakohdan kolmas luetelmakohta ja neuvoston direktiivin 93/37/ETY 1 artiklan b alakohdan toisen alakohdan kolmas luetelmakohta)

Tiivistelmä

1. Julkisia palveluhankintoja koskevien sopimusten tekomenettelyjen yhteensovittamisesta annetun direktiivin 92/50/ETY, julkisia tavaranhankintoja koskevien sopimustentekomenettelyjen yhteensovittamisesta annetun direktiivin 93/36/ETY ja julkisia rakennusurakoita koskevien sopimusten tekomenettelyjen yhteensovittamisesta annetun direktiivin 93/37/ETY 1 artiklan b alakohdan ensimmäisessä alakohdassa säädetään, että "hankintaviranomaisilla" tarkoitetaan muun muassa julkisoikeudellisia laitoksia, ja tämän säännöksen toisessa alakohdassa säädetään, että "julkisoikeudellisella laitoksella" tarkoitetaan laitosta, joka on nimenomaisesti perustettu tyydyttämään yleisen edun mukaisia tarpeita ja joka ei harjoita teollista tai kaupallista toimintaa (ensimmäinen luetelmakohta), joka on oikeushenkilö (toinen luetelmakohta) ja jonka rahoituksesta suurin osa on peräisin valtiolta, alueellisilta tai paikallisilta viranomaisilta taikka muilta julkisoikeudellisilta laitoksilta tai jonka johto on näiden laitosten valvonnan alainen taikka jonka hallinto-, johto- tai valvontaelimen jäsenistä valtio, alueellinen tai paikallinen viranomainen taikka muu julkisoikeudellinen laitos nimittää enemmän kuin puolet (kolmas luetelmakohta).

Ilmaisua "jonka rahoituksesta on peräisin [yhdeltä tai useammalta hankintaviranomaiselta]" on tulkittava niin, että se kattaa yhden tai useamman hankintaviranomaisen tutkimustöiden edistämiseksi myöntämät apurahat tai avustukset sekä opiskelijoille tarkoitetut apurahat, jotka opetuksesta vastaavat alueelliset viranomaiset maksavat yliopistoille ja jotka kattavat tiettyjen nimettyjen opiskelijoiden opiskelukustannukset. Sitä vastoin mainituissa direktiiveissä tarkoitettua julkista rahoitusta eivät ole yhden tai useamman hankintaviranomaisen suorittamat maksut, jotka perustuvat joko tutkimustöitä sisältävään palveluhankintasopimukseen taikka jotka suoritetaan vastineena muista palveluista, kuten asiantuntija-avusta taikka konferenssien järjestämisestä.

Edellä mainitun 1 artiklan b alakohdan toisen alakohdan kolmannen luetelmakohdan ilmaisun "suurin osa" on tulkittava tarkoittavan "enemmän kuin puolta".

Laitoksen julkisen rahoituksen osuuden oikein arvioimiseksi on otettava huomioon kaikki sen saamat tulot, kaupallisesta toiminnasta johtuvat tulot mukaan lukien.

( ks. 26, 33 ja 36 kohta sekä tuomiolauselman 13 kohta )

2. Yliopiston kaltainen laitos on luokiteltava julkisia palveluhankintoja koskevien sopimusten tekomenettelyjen yhteensovittamisesta annetun direktiivin 92/50/ETY, julkisia tavaranhankintoja koskevien sopimustentekomenettelyjen yhteensovittamisesta annetun direktiivin 93/36/ETY ja julkisia rakennusurakoita koskevien sopimusten tekomenettelyjen yhteensovittamisesta annetun direktiivin 93/37/ETY 1 artiklan b alakohdassa tarkoitetuksi "hankintaviranomaiseksi" vuosittaisella perusteella, ja varainhoitovuotta, jonka aikana tietty sopimuksentekomenettely on aloitettu, on pidettävä asianmukaisimpana ajanjaksona tämän laitoksen toiminnan rahoitustavan laskemista varten, ja laskelma on tehtävä varainhoitovuoden alussa käytettävissä olleiden lukujen perusteella, vaikka ne olisivatkin vain arvioita. Laitokseen, joka sopimuksentekomenettelyn aloituspäivänä on edellä mainituissa direktiiveissä tarkoitettu "hankintaviranomainen", sovelletaan kyseisen sopimuksen osalta näiden direktiivien mukaisia edellytyksiä kyseessä olevan menettelyn päättämiseen asti.

( ks. 44 kohta sekä tuomiolauselman 4 kohta )